OpenLLM-France/wikimedia huggingface dataset:
# Ahegao

Ahegaoa (japonieraz: アヘ顔) batzuetan ahe gao, ahego edo ahegao aurpegia, halaber O-Face, japonierazko hitza da, Japoniako pornografiaren testuinguruan erabilia. Normalean izaera sexualeko plazer handia erakusten duen aurpegiera deskribatzen du, sexualak izan ala ez; gizabanako baten aurpegian (gehienbat emakumeak), sexuan zehar, oro har begi zuriak edo gurutzatuak, mihia ahotik aterata eta aurpegi apur bat gorritua dituela, gozamena edo estasia erakusteko.

## Deskribapena

Japoniar jatorriko ilustrazioak, gehienak zuri-beltzeko marrazkietan, begiak gorantz begira ditu, zurian, gurutzatuak edo infinitura begira, batzuetan bihotz itxurako begi-niniekin (begiak ere erdi irekiak edota negarretan egon daitezke), mihia kanpoan, eta masail gorrituak.

## Historia

O-Face izenaz ere ezaguna, hitza 1990eko hamarkadaren hasieran hasi zen erabiltzen. Aldizkari pornografikoek hitza erabili zuten orgasmoan aktoreen aurpegi-adierazpenak deskribatzeko. Testuinguru berean, helduentzako argitalpen batzuetan erabili zen, baita 2000ko hamarkadaren hasierako bideo pornografikoetan ere. 2000ko hamarkadaren erdialdean, terminoaren erabilerak gora egin zuen, eta marrazketa-estiloa nahiko konbentzionala bihurtu zen, eta kultura otaku osora zabaltzen hasi zen.
Ahegao aurpegiak batzuetan anime eta manga lan arruntetan agertzen dira, testuinguru ez-sexual batean.

## Erreferentziak

* ↑ https://es.quora.com/Qué-es-el-ahegao
* ↑ https://www.anmosugoi.com/articulos/que-es-ahegao-significado/
* ↑ https://significado.online/ahegao/
* ↑ https://www.rafasshop.es/censura-ahegao/

## Kanpo estekak

* Datuak: Q54855979
* Multimedia: Ahegao / Q54855979
# Padul (Granada)

Padul Granadako probintziako (Espainia) udalerria da. 2007an 7.961 biztanle zituen.

## Kanpo estekak

* (Gaztelaniaz) Padulgo Udala
* Datuak: Q605397
* Multimedia: El Padul / Q605397
# Lau Liburuak eta Bost Klasikoak

Lau Liburuak eta Bost Klasikoak (txinera tradizionalez: 四書五經; txinera sinplifikatuz: 四书五经; pinyinez: Sìshū Wǔjīng) konfuzianismoko liburu bilduma da, Txinan K.a. 300an idatzia.
Azterketa inperialak sortu zituztenean, derrigorrez memorizatu beharko lirateke funtzionario plaza bat lortzeko. Bost Klasikoen idazkera, bilduma edo iruzkina Konfuziori egotzi zitzaion.

## Lau Liburuak

Lau Liburuak (四書; Sìshū) Konfuzianismoko balio eta sinesmen garrantzitsuenak irudikatzen dituzten txinatar testu klasikoak dira. Song dinastiako Zhu Xi filosofoak aukeratu zituen, pentsamendu konfuzionistren harrerarako. Ming eta Qing dinastietan zerbitzu zibileko azterketetan kurrikulum ofizialeko oinarria bilakatu zen.
* Mencius (孟子).
* Ezagutza Handia (大學).
* Mediaren doktrina (中庸)
* Analektak (論語).

## Bost Klasikoak

Bost Klasikoak (五經; Wǔjīng) Qin dinastiaren aurreko liburu txinatar bilduma da, kanon konfuziarraren parte direnak.
* Olerkilaritzaren Klasikoa (詩經, Shī Jīng).
* Dokumentuen Klasikoa (書經, Shūjīng).
* Errituen Klasikoa (禮記, Liji).
* Aldaketen Klasikoa (易經, I Ching).
* Udaberri eta udazkeneko Urte-Liburua (春秋, Chūnqiū).

## Erreferentziak

* ↑ (Ingelesez) Bleeker, C. Jouco; Widengren, Geo. (1971). Historia religionum : handbook for the history of religions : volume II : Religions of the present. ISBN 90-04-02598-7. PMC 984395456. (Noiz kontsultatua: 2022-04-06).
* ↑ The Four Books : the Basic Teachings of the Later Confucian Tradition. 2007 ISBN 978-0-87220-826-1. PMC 76416590. (Noiz kontsultatua: 2022-04-25).
* ↑ (Ingelesez) Nylan, Michael. (2001). «The Five “Confucian” Classics» web.archive.org (Yale University Press/New Haven & London) (Noiz kontsultatua: 2022-04-25).

## Kanpo estekak

* Datuak: Q1377760
# Alexandriako Liburutegia

Alexandriako Errege Liburutegia edo Alexandriako Antzinako Liburutegia, bere garaian, munduko liburutegirik handiena izan zen. Alexandro Handiak Egipton sortutako Alexandria hirian kokatua, uste denez, K.a. III. mendearen hasieran sortu zuen Ptolomeo I.a Soter faraoiak, baita 700.000 liburu inguru izan zituela ere. Bibliotheca Alexandrina izeneko liburutegi berri bat, UNESCOk bultzatua, 2002an inauguratu zen hiri berean.
Alexandriako Liburutegiaren suntsipena, mendebaldeko zibilizazioaren misteriorik handienetako bat da. Ez dago lekukotza zehatzik bere alderik funtsezkoenei dagokienez, eta ez dira Museoaren hondakinak aurkitu, Alexandriako Serapeumekoak oso urriak direlarik. Hala ere, erabat ziur esan daiteke Ptolomeotar dinastiak sortutako Liburutegi Handiak, K.a. 48ko Alexandriako Gerran kalterik ez zuela jasan, eta, ziuraski, arabiarren inbasioaren garaian, jada desagertua zegoela, garai honetan, Omar kalifak, milaka liburu suntsitzea agindu zuelarik. Kristau eta musulmandarren erruetatik aparte, liburutegiaren amaiera, III. edo IV. mendeko zehaztu gabeko une batean kokatu behar da, beharbada 273an, Aureliano enperadoreak, hiria hartu eta arpilatu zuenean, edo 297an, Diokleziano enperadoreak beste horrenbeste egin zuenean. Serapeumeko liburutegi-alaba, Liburutegi Handiaren ondorengoa, 391n espoliatua edo, gutxienez, hustua izan zen, Teodosio Handia enperadoreak, Ptolomeotarren hiriko tenplu jentil guztiak suntsitzea agindu zuenean.
Ospe eta garrantzi handiko aditu ugarik lan egin zuten bertan K.a. III. eta II. mendeetan: Zenodoto Efesokoa, Homeroren poemen testuak estandarizatzeari ekin ziona; Kalimako, Pinakes idatzi zuena, hots, liburutegi bateko lehendabiziko katalogotzat jotzen dena; Apolonio Rodaskoa, Argonautika poema epikoa sortu zuena; Eratostenes Zirenekoa, Lurreko zirkunferentzia kalkulatu zuena ehunka kilometroko errorearekin; Aristofanes Bizantziokoa, grezieraren diakritikoak asmatu zituena eta poesia lerrotan banatzen lehenengoa; eta Aristarko Samotraziakoa, Homeroren behin betiko testuak eman eta haien gaineko komentarioak egin zituena.

## Kanpo estekak

* Datuak: Q435
* Multimedia: Library of Alexandria / Q435
# Biruta Delle

Biruta Delle, jaiotzez Priekule, (Riga, 1944ko urtarrilaren 17a – 2025eko urtarrilaren 24a) letoniar margolaria izan zen, batez ere paisaiengatik eta erretratuengatik ezaguna.

## Bizitza

Biruta Priekule 1944ko urtarrilaren 17an jaio zen Rigan, familia langile batean. Jānis Kampars filosofoarekin ezkonduta zegoen.
Rigako 2. eskolan Auseklis Baušķenieksen eta Ansis Stundaren eskutik ikasten ari zela, artearekiko interesa piztu zitzaion. 1964tik 1967ra Letoniako Arte Akademian ikasketak egin zituen, non bere irakasle garrantzitsuenetako bat Konrāds Ubāns izan zen. 1967az geroztik, erakusketetan parte hartu zuen eta bakarkako erakusketak egin zituen Kuldīgan, Jūrmalan, Rigan, Mazirben, Cēsisen, Tukumsen, Smiltenen eta beste hiri batzuetan. 1975ean Letoniako Artisten Batasuneko kide egin zen.
2013an, Anda Treijak Biruta Delleren lanen 200 erreprodukzio inguru biltzen dituen album bat argitaratu zuen Daugava galeriaren argitaletxean.
Delle 2025eko urtarrilean hil zen, 81 urte zituela.

## Artea

Biruta Dellek olio-teknika landu zuen, paisaiak, erretratuak eta konposizio figuratiboak margotuz. Bere margolan gehienak zikloka bildu zituen. Erretratuetan pertsona zehatz batzuek irudikatu zituen, ezaugarri indibidualak azpimarratuz, baina xehetasunek, keinuek eta izenek nolabaiteko orokortze bat adierazten dute.

## Lan hautatuak

* Prometeo (1971)
* Gordiar korapiloa (1973)
* Autorretratua (2012)

## Erreferentziak

* 1 2 (Letonieraz) Burāne, Ingrīda. (1995). Māksla un arhitektūra biogrāfijās 1.sējums. Riga: Latvijas enciklopēdija, 116 or. ISBN 5-89960-057-8..
* ↑ (Letonieraz) «Biruta Delle» Daugava (Noiz kontsultatua: 2025-01-24).
* ↑ (Ingelesez) «Latvian artist Biruta Delle passes away» LSM+ 2025-01-24 (Noiz kontsultatua: 2025-01-24).
* ↑ (Ingelesez) «Biruta Delle» Rīgas Galerija (Noiz kontsultatua: 2025-01-24).
* ↑ (Letonieraz) Brancis, Māris. «Māra Branča skatījums» Laikraksts “Latvietis” 255 2013-05-02 (Noiz kontsultatua: 2025-01-24).
# Club Jorge Wilstermann

Club Jorge Wilstermann Boliviako futbol talde nagusia da, Cochabamba hirikoa. 12 liga irabazi ditu eta hirugarrena da palmaresean. 1981ean Libertadores Kopako finalerdietara iritsi zen.

## Palmaresa
### Boliviaivian: 20

* Boliviako futbol liga (15): 1957, 1958, 1959, 1960, 1967, 1972, 1973, 1980, 1981, 2000, 2006(S), 2010(A), 2016(C), 2018(A), 2019(C).
** Apertura (A), Clausura (C), Segundo (S)
* Boliviako futbol kopa (3): 1976, 1991, 1998.
* Aerosur Kopa (2): 2004, 2011.

### Nazio artean: 0

* Libertadores Kopa (0): Final erdiak 1981ean.
* CONMEBOL Kopa (0): Final laurdenak 1998an.

## Kanpo estekak

* (Gaztelaniaz) Webgune ofiziala
* Datuak: Q127921
* Multimedia: Club Jorge Wilstermann / Q127921
# Kontsonante biezpainkari

Fonetikan, kontsonante biezpainkari bat bi ezpainen kontaktuaren bidez sortzen den soinua da. Oso ohikoa da munduan zehar; hizkuntzen % 0,7ak soilik ez du halako soinurik.

## Aldaerak

Hauek dira Nazioarteko Alfabeto Fonetikoak (IPA) identifikatutako kontsonante biezpainkariak:
| IPA | Deskribapena | Adibidea | Adibidea | Adibidea | Adibidea |
| IPA | Deskribapena | Hizkuntza | Idazkera | IPA | Esanahia |
| | biezpainkari sudurkari ahostuna | euskara | mamua | [mamua] | mamua |
| m̥ | biezpainkari sudurkari ahoskabea | Hmong hizkuntza | Hmoob | | Hmong |
| | biezpainkari herskari ahoskabea | ingelesa | spin | [spɪn] | biratu |
| | biezpainkari herskari ahostuna | ingelesa | bed | [bɛd] | ohea |
| | biezpainkari frikari ahoskabea | japoniera | 富士山 (fujisan) | [ɸuʑisaɴ] | Fuji mendia |
| | biezpainkari frikari ahostuna | eweera | ɛʋɛ | [ɛ̀βɛ̀] | eweera |
| | biezpainkari hurbilkari ahostuna | gaztelania | lobo | [loβ̞o] | otsoa |
| | biezpainkari dardarkari ahostuna | Nias | simbi | [siʙi] | beheko masailezurra |
| ʙ̥ | biezpainkari dardarkari ahoskabea | Sercquiais | fritt | [ʙ̥rɪt] | uzta |
| | biezpainkari eiektiboa | adigera | пӀэ | [pʼa] | haragia |
| ɓ | biezpainkari inplosibo ahostuna | Jamaikako kreoleera | beat | [ɓiːt] | gainditu |
| ɓ̥ | biezpainkari inplosibo ahoskabea | Serer | | | |
| k͡ʘ ɡ͡ʘ ŋ͡ʘ | klaska-hots biezpainkaria | Nǁng | ʘoe | [k͡ʘoe] | haragia |

## Erreferentziak

* ↑ Hizkuntza eta hizkuntzalaritza hastapenak. Universidad del País Vasco, Servicio Editorial = Euskal Herriko Unibertsitatea, Argitalpen Zerbitzua D.L. 2010 ISBN 978-84-9860-427-6. PMC 733567986. (Noiz kontsultatua: 2023-02-06).

## Kanpo estekak

* Datuak: Q146878
* Multimedia: Bilabial consonants / Q146878
# B

    Artikulu hau euskal alfabetoko 2. letrari buruzkoa da; beste esanahietarako, ikus «B (argipena)».
B edo be euskal alfabetoko bigarren hizkia da. B (larriz) eta b (xehez) idazten da. Hizkuntza gehienetan biezpainkari herskari ahostuna da, adibidez euskaraz. Beste batzuetan beste kontsonante biezpainkari bat adierazteko erabiltzen da.
| NATO alfabetoa | NATO alfabetoa | Morse kodean | Morse kodean |
| Bravo | Bravo | -.. | -.. |
| Seinale bandera | Semaforoa | Amerikar keinu hizkuntza (Espainiakoa eta Frantziakoa desberdinak izan daitezke) | Braille |

## Kanpo estekak

* Datuak: Q9705
* Multimedia: B / Q9705
# Joan Enric Vives Sicília

Joan-Enric Vives i Sicília (Bartzelona, 1949ko uztailaren 24a) kataluniar apezpikua da, egungo Urgellgo apezpikua eta Andorrako printzekidea.

## Biografia
### Hasierako urteak eta prestakuntza

Joan-Enric 1949ko uztailaren 24an jaio zen Bartzelonan (Katalunia).
Bartzelonako Teologia Fakultatean Teologian lizentziatu zen ( 1976 ) eta Filosofia eta Hezkuntza Zientzietan lizentziatua, filosofia atalean, Bartzelonako Unibertsitatean ( 1982 ). Bartzelonako Unibertsitatean Filosofiako doktorego ikastaroak egin ditu (1990 – 1993).

### Apaiza

1974ko irailaren 24an apaiz ordenatu zen, Bartzelonako Artzapezpikutzan inkardinatuta geratuz. Bere apaiz-ministerioa elizbarrutiko hainbat elizbarrutietan komisario eta parroko gisa hasi zen. Sagrat Cor de Jesús elizako parrokoa, Bartzelonako Poblenou auzoan. Bertan sortu zuen, beste kide gazte batzuekin batera, Centre d'Esplai Sagrat Cor, 1975ean, Pere IV 398 kalean dago, etxabeetan. Bartzelonako Artzapezpikutegiko Presbiteral Kontseiluko idazkaria izan zen (1978-1989), Aholkularitza Elkargoko kide eta idazkaria (1985-1995); Apezpiku Kontseiluko idazkaria (1988 – 1990) eta Narcís Jubany kardinalaren Aholku Kontseiluko (1987 – 1990).
Filosofiaren Historiako katedraduna izan zen Kataluniako Teologia Fakultatean (1983 – 1993) eta Ramon Llull Unibertsitateko Eliz Filosofia Fakultatean (1988 – 1993) Filosofia Fakultateko dekanorde izan zen. (1989 – 1993) Ramon Llull Unibertsitate Fundazioko Patronatuko kide ere izan zen (1991 – 1994).

## Apezpikutza
### Bartzelonako apezpiku laguntzailea

Joan Paulo II.a Aita Santuak 1993ko ekainaren 9an izendatu zuen Nonako apezpiku titular eta Bartzelonako gotzain laguntzaile. Urte bereko irailaren 5ean gotzain sagaratu zuten.

### Urgellgo apezpikua

Ondoren, 2001eko ekainaren 25ean, Urgellgo apezpiku koadjutore izendatu zuten eta 2003ko maiatzaren 12an hartu zuen egoitzako buru kargua, Joan Martí Alanisek aurkeztutako adin-arrazoiengatiko dimisioa onartu zenean. Benedikto XVI.a Aita Santuak "ad personam" artzapezpiku titulua eman zion 2010eko martxoaren 19an.
2014az geroztik Espainiako Apezpiku Konferentziako Seminario eta Unibertsitate Gotzain Batzordeko presidentea eta EEE bereko Batzorde Iraunkorreko kidea da. 2002az geroztik, EEEren ordezkaria da Lur Santuko kristauen aldeko Gotzainen Koordinakundean.
Kataluniako elizbarrutietako Elizbarrutiko Liturgia Batzordeko (CIL) gotzainburua ere bada.

## Ohoreak

* Kristoren Ordenako Gurutze Handiko Zalduna (Portugaldar Errepublika, 2010eko martxoaren 5a).

## Kanpo estekak

* Datuak: Q57473
* Multimedia: Joan-Enric Vives i Sicília / Q57473
# Gabriel Yacoub

Gabriel Yacoub (Paris, 1952ko otsailaren 4a – Bourges, 2025eko urtarrilaren 22a) frantziar musikaria izan zen, musika herrikoian diharduena. Malicorne taldea sortzeaz gain, Marie Yacoub emaztearekin batera ere aritu zen. Oskorriren 25 Kantu Urte zuzenean grabatutako eta 1995ean argitaratutako diskoan parte hartu zuen, taldekoekin batera Kalera noa ihesi kanta abestuaz.

## Diskografia

* Gabriel eta Marie Yacoub
** Pierre de Grenoble (1973)
* Gabriel Yacoub
** trad.arr (1978)
** Elementary Level of Faith (1986)
** Bel (1990)
** Quatre (1994)
** Babel (1997)
** Tri (bilduma, 1999)
** Yacoub (2001)
** The Simple Things We Said (2002)
** Gabriel Yacoub in concert
** Je vois venir... (2004)
** De la nature des choses (2008)

## Kanpo estekak

* Datuak: Q425865
* Multimedia: Gabriel Yacoub / Q425865
# Andrea Tafi

Andrea Tafi (Fucecchio, Toskana, 1966ko maiatzak 7) Il Gladiatore (gladiadorea) ezizenduna, txirrindulari italiar ohia da, profesionala 1989 eta 2005 artean.
Klasiken lehian espezializatu zen, bi aldiz Munduko Txirrindularitza Kopako hirugarren izan zelarik, eta txirrindularitzako monumentuetako hiru irabaziz.

## Palmaresa

1990
* 3. Ruota d'Oron
1991
* Lazioko Giroa
1994
* Fourmieseko Sari Nagusia
1995
* 3. Italiako errepide txirrindularitzako txapelketan.
* 3. Pratoko Industria eta Merkataritza Sari Nagusian.
1996
* Lombardiako Giroa
* Paris-Brusela
* Lazioko Giroa
* Placci Kopa
* Melinda Garaikurra
1997
* 3. Munduko Txirrindularitza Kopan
* Sabatini Kopa
* Rochester International Classic
* Fourmieseko Sari Nagusia
1998
* Italiako errepide txirrindularitzako txapelketa
* 3. Munduko Txirrindularitza Kopan
* Agostoni Kopa
* Lazioko Giroa
* Camaioreko Sari Nagusia
1999
* Paris-Roubaix
* Piamonteko Giroa
2000
* Paris-Tours
2001
* Burgosko Itzuliko etapa 1
2002
* Flandriako Tourra

## Taldeak

* Eurocar (1989)
* Selle Italia (1990-1991)
* Carrera-Tassoni (1992-1993)
* Mapei-Clas (1994)
* Mapei-GB (1995-1997)
* Mapei-Bricobi (1998-1999)
* Mapei-Quick Step (2000-2002)
* CSC-Tiscali (2003)
* Alessio-Bianchi (2004)
* Saunier Duval (2005)

## Kanpo estekak

Andrea Tafi - ProCyclingStats
* Datuak: Q495174
* Multimedia: Andrea Tafi (cyclist) / Q495174
# Costante Girardengo

Costante Girardengo (Novi Ligure, Alessandriako probintzia, 1893ko martxoaren 18a - Cassano Spinola, Alessandriako probintzia, 1978ko otsailaren 9a) Italiako txirrindulari profesionala izan zen. Bertoko txirrindularirik ospetsuenetariko bat izan zen. Campionissimo izendatua, 1920ko hamarkadan Italian Mussolinik berak baino ospe handiagoa zuen.

## Palmaresa

1912
* 2. Venetoko Giroan
1913
* Italiako errepide txirrindularitzako txapelketa
* Erroma-Napoli-Erroma
* Italiako Giroko etapa 1
1914
* Italiako errepide txirrindularitzako txapelketa
* Italiako Giroko etapa 1
* Milan-Turin
1915
* Milan-Turin
1918
* Milan-San Remo
* Emiliako Giroa
1919
* Italiako errepide txirrindularitzako txapelketa
* Italiako Giroa eta 7 etapa
* Milan-Turin
* Lonbardiako Giroa
* Piemonteko Giroa
* Emiliako Giroa
1920
* Italiako errepide txirrindularitzako txapelketa
* Milan-Turin
* Piamonteko Giroa
1921
* Italiako errepide txirrindularitzako txapelketa
* Italiako Giroa: 4 etapa
* Milan-San Remo
* Lonbardiako Giroa
* Emiliako Giroa
* Erroma-Napoli-Erroma
* Genova-Niza
1922
* Italiako errepide txirrindularitzako txapelketa
* Italiako Giroa: etapa 1
* Lonbardiako Giroa
* Emiliako Giroa
* Romagnako Giroa
* Erroma-Napoli-Erroma
1923
* Italiako errepide txirrindularitzako txapelketa
* Italiako Giroa eta 8 etapa
* Milan-Turin
* Milan-San Remo
* Toskanako Giroa
* Venetoko Giroa
* Erroma-Napoli-Erroma
1924
* Italiako errepide txirrindularitzako txapelketa
* Wolber Sari nagusia
* Piamonteko Giroa
* Toskanako Giroa
* Venetoko Giroa
* 3. Erroma-Napoli-Erroman
1925
* Italiako errepide txirrindularitzako txapelketa
* Milan-San Remo
* Italiako Giroa: 2.a eta 6 etapa
* Emiliako Giroa
* Venetoko Giroa
* Erroma-Napoli-Erroma
1926
* Milan-San Remo
* Italiako Giroa: etapa 2
* Italiako errepide txirrindularitzako txapelketa: 2.a
* Venetoko Giroa
* Romagnako Giroa
1927
* Txirrindularitzako Munduko Txapelketak: 2.a
1928
* Milan-San Remo
* Italiako errepide txirrindularitzako txapelketa: 3.a

## Sailkapen orokorra Itzuli Handietan

| Itzuli Handia | 1913 | 1914 | 1915-18 | 1919 | 1920 | 1921 | 1922 | 1923 | 1924 | 1925 | 1926 | 1927 | 1928 | 1929 | 1930 | 1931 | 1932 | 1933 | 1934 | 1935 | 1936 |
| Italiako Giroa | 6. | UT | — | 1. | UT | UT | UT | 1 | — | 2. | UT | — | — | — | — | — | UT | UT | — | UT | UT |
| Frantziako Tourra | — | UT | — | UT | — | — | — | — | — | — | — | — | — | — | — | — | — | — | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpoko estekak

Costante Girardengo - ProCyclingStats
* Datuak: Q470583
* Multimedia: Costante Girardengo / Q470583
# Learco Guerra

Learco Guerra (Bagnolo San Vito, Mantua, 1902ko urriak 14-Milan, 1963ko otsailak 7) "giza tren makina" ezizenduna, beranduago Emil Zátopek korrikalari txekiarrak jasoko zuen bera, italiar txirrindulari bat izan zen, profesionala 1929 eta 1942 artean, denbora horretan 72 garaipen lortu zituelarik.
Berandu hasi zen txirrindularitzan, 26 urte zituela. Oso txirrindulari ezagun eta maitatua zen garaiko zaletuen artean, eta maglia arrosa jantzi zuen lehen txirrindularia izan zen, 1931ko Italiako Giroko lehen etapa irabazi ondoren, urte horretan ezarri baitzen maglia arrosa sailkapen nagusiko liderra identifikatzeko.
Bere garaipenik garrantzitsuenen artean 1931ko Munduko Txirrindularitza Txapelketa eta 1934ko Italiako Giroa daude.
Aipatutako 1934ko garaipenaz gain, 1935 eta 1938ko edizioetan 4. izatea ere lortu zuen.

## Palmaresa

1930
* Italiako errepide txirrindularitzako txapelketa
* 2. 1930eko Frantziako Tourrean eta 3 etapa
* 2. Munduko Txirrindularitza Txapelketan
* 2 etapa 1930eko Italiako Giroan
1931
* Italiako errepide txirrindularitzako txapelketa
* Munduko Txirrindularitza Txapelketa
* 4 etapa 1931ko Italiako Giroan
* Reggio Calabriako Giroa
1932
* Italiako errepide txirrindularitzako txapelketa
* 6 etapa 1932ko Italiako Giroan
* Toskanako Giroa
* Campaniako Giroa
1933
* Italiako errepide txirrindularitzako txapelketa
* 2. 1933ko Frantziako Tourrean eta 5 etapa
* Milan-San Remo
* 3 etapa 1933ko Italiako Giroan
1934
* Italiako errepide txirrindularitzako txapelketa
* 2. Munduko Txirrindularitza Txapelketan
* Lonbardiako Giroa
* 1934ko Italiako Giroa eta 10 etapa
* Piamonteko Giroa
* Campaniako Giroa
* Erroma-Napoli-Erroma
1935
* 5 etapa 1935eko Italiako Giroan
* Campaniako Giroa
* Romañako Giroa
1937
* Etapa 1 1937ko Italiako Giroan

## Sailkapen orokorra Itzuli Handietan

| Itzuli Handia | 1929 | 1930 | 1931 | 1932 | 1933 | 1934 | 1935 | 1936 | 1937 |
| Italiako Giroa | 24. | 9. | UT | 4. | UT | 1. | 4. | — | UT |
| Frantziako Tourra | — | 2. | — | — | 2. | — | — | — | — |
| Munduko Txapelketa | — | 2. | 1. | 5. | UT | 2. | UT | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Learco Guerra - ProCyclingStats
* (Frantsesez)Learco Guerraren palmares osoa
* Datuak: Q471342
* Multimedia: Learco Guerra / Q471342
# Franco Balmamion

Franco Balmamion (Nole, Turin, 1940ko urtarrilak 11) italiar txirrindulari ohi bat da, profesionala 1960ko hamarkadan zehar.
Bere kirol karrerako lorpenik handienak Italiako Giroan izan ziren , non 1962ko eta 1963ko ekitaldiak irabazi zituen. Bitxikeria bat, bi Giro hauek etapa garaipenik lortu gabe irabazi zituela da.
Bere garaipenez gain, beste emaitza on batzuk 1962ko Suitzako Itzulian lortutako 2. postua, 1965eko Milan-San Remon lortutako 3. postua, 1967ko Frantziako Tourreko mendiko sailkapenean lortutako 2. postua eta 1970eko Piamonteko Giroan lortutako 3. postua dira.

## Palmaresa

1961
* 3. Emiliako Giroan
* 7. Venetoko Giroan
1962
* Italiako Giroa
* Milan-Turin
* Apeninoetako Giroa
* 2. Suitzako Itzulian
* 3. Tre Valli Varesinen
1963
* Italiako Giroa
* Züricheko txapelketa
* 3. Venetoko Giroan
* 6. Apeninoetako Giroan
* 6. Emiliako Giroan
1964
* 2. Suitzako Itzulian
* 3. Apeninoetako Giroan
* 7. Romandiako Tourrean
* 8. Italiako Giroan
1965
* 3. Milan-San Remon
* 3. Genova-Nizan
* 3. Lazioko Giroan
* 5. Italiako Giroan
1966
* 4. Suitzako Itzulian
* 4. Ticinoko Giroan
* 6. Italiako Giroan
* 8. Tirreno-Adriatikoan
* 8. Milan-San Remon
1967
* Cronostaffetta eta etapa 1
* Italiako errepide txirrindularitzako txapelketa
* Toskanako Giroa
* 2. Italiako Giroan
* 2. Romagnako Giroan
* 3. Frantziako Tourrean
* 6. Apeninoetako Giroan
* 8. Romandiako Tourrean
1968
* Cronostaffetta eta etapa 1
* 6. Italiako Giroan
1970
* 3. Piamonteko Giroan

## Sailkapen orokorra Itzuli Handietan

| Itzuli Handia | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 |
| Italiako Giroa | 20. | 1. | 1. | 8. | 5. | 6. | 2. | 7. | UT | 12. | UT | 38. |
| Frantziako Tourra | - | - | UT | - | - | - | 3. | - | 39. | 12. | UT | - |
| Espainiako Vuelta | - | - | - | - | - | - | - | - | - | - | - | - |
| Munduko Errepideko Txapelketa | - | - | - | - | 8. | - | 30. | - | - | - | - | - |
-: ez zuen parte hartu UT.: utzi, ez zuen amaitu

## Kanpo estekak

Franco Balmamion - ProCyclingStats
* Datuak: Q470562
* Multimedia: Franco Balmamion / Q470562
# Giuseppe Olmo

    Artikulu hau italiar txirrindulariari buruzkoa da; beste esanahietarako, ikus «Olmo».
Giuseppe Olmo (Celle Ligure, 1911ko azaroaren 22a-Milan, 1992ko martxoaren 5a) txirrindulari italiarra zen. Los Angelesko Joko Olinpikoetan urrezko domina irabazi zuen eta, gainera, Milan-San Remo birritan irabazi zuen, Italiako Txapeldun izan zen eta Italiako Giroan 20 etapa garaipen lortu zituen. 1936ko Italiako Giroan bigarren sailkatu zen Gino Bartali handiaren atzetik.

## Palmaresa
### 1933

* Italiako Giroko bi etapa.

### 1934

* 4. Italiako Giroan eta hiru etapa.

### 1935

* Milan-San Remo.
* Apeninoetako Giroa.
* Pavia
* Borgomanero
* Sampierdarena
* 3. Italiako Giroan eta 4 etapa.
* Orduko errekorra (45,090km/h).

### 1936

* Italiako errepide txirrindularitzako txapelketa.
* Emiliako Giroa.
* Ferrara.
* 2. Italiako Giroan eta 10 etapa.

### 1937

* Italiako Giroko etapa bat.

### 1938

* Milan-San Remo.
* Campaniako Giroa eta etapa bat.
* Tori Ceriales.
* Padua.
* Broni.

### 1939

* Savona

### 1940

* Italiako errepide txirrindularitzako txapelketa.

## Kanpo estekak

Giuseppe Olmo - ProCyclingStats
* Datuak: Q127415
* Multimedia: Giuseppe Olmo / Q127415